Hurtigguide

Her kommer hjelp til helt enkel bruk av brikkesys.

Forutsetter at Brikkesys og MySQL er installert, at du har kontakt med MTR, (den ene boksen oppe til venstre skal være grønn). Se Installasjon av brikkesys

Du kan velge om du vil ha med PC ut på løpet og ta inn løpere underveis, eller om du vil dumpe hele løpet inn på Pc'en fra MTR'en i etterkant.

Opprett nytt løp

Trykk menyvalg Løp-> Nytt løp

Skriv inn navn og løpsdato.

Trykk OK.

Påmeldinger

se Påmelding for import av påmeldinger.

To metoder for nye påmeldinger:

Uten påmeldingsenhet tilkoblet: trykk “Ny påmelding”, skriv inn brikkenummer, navn, klubb og klasse

Hurtigtast for påmelding, trykk ctrl + n

Med påmeldingsenhet tilkoblet: Legg brikke på påmeldingsenhet. Dialogboksen “Ny påmelding” kommer opp med brikkenummeret ferdig utfyllt. Hvis brikkenummeret ligger i database er også navn, klubb og klasse ferdig utfylt. Sjekk at alle opplysninger er riktige, særlig klasse, og trykk OK for å bekrefte påmeldingen.

Dersom starttid benyttes må dette settes manuelt etterpå. Se nedenfor.

Navigering i hovedvinduet

Her er alle påmeldingene listet opp.

Du kan sortere etter de ulike kolonnene ved å klikke i de grå feltene øverst (hvis du deretter holder inne Ctrl og trykker øverst kan du velge en andresortering, tredjesortering osv.).

Du kan dra kolonnetitlene for å omorganisere rekkefølgen, og hvis du høyreklikker kolonnetitlene kan du lagre den nye organiseringen.

Marker løpere og høyreklikk, det gir deg mange mulige handlinger. Flere løpere kan markeres ved å holde Ctrl og klikke på flere løpere etter tur. Marker en løper, hold Shift og klikk en løper lenger ned på lista for å merke mange løpere på en gang.

Søk i hovedtabellen med å trykke ctrl + N. Trykk enter pånytt for å hoppe til neste treff i søket.

Starttid

For å sette starttider må du markere de aktuelle løperene, høyreklikke og velge “Sett starttid/startnummer”. Dette gjelder selv om du bare skal sette starttid for en enkelt løper. Sett ønsket starttid i format hh:mm:ss.

Hvis du har valgt flere løpere samtidig, setter du ønsket startintervall i ruten “Intervall mellom løperene” (I SEKUNDER). 120 gir to min. startintervall.

Ved fellesstart settes startintervall = 0.

Klasser og Løyper

Trykk “løp”→“klasser og løyper”

Helt enkelt oppsett:

Legg til evt nye ønskede klasser (Dudes,babes e.l.)

Tast inn postkoder adskilt med mellomrom. Kod også inn målbukken.

Trykk OK

Dersom flere klasser skal ha samme løype:

Ikke legg inn koder for hver klasse.

Lag nye klasser, og huk av for at de er “løyper” (7km, 5km, 3km) De spretter da et hakk til høyre.

Legg inn koder for hver LØYPE på samme måte som over.

Lukk vinduet for klasser og åpne det på nytt

Marker de klassene som skal ha en bestemt løype

Høyreklikk → velg løype for denne klassen. Kodene fra løypa skal nå sprette opp bak klassen.

Endringer

Kort fortalt kan du gjøre det meste ved å markere en eller flere løpere i hovedvinduet, og høyreklikke.

Da kommer det opp flere valg, som lar deg endre brikkenummer, endre klasse, og mye annet.

En av de fresheste funksjonene er muligheten til å koble en uregistrert/ukjent løper i mål med en påmeldt løper.

Eksempel: Espem Fiskum har løpt med feil brikke, og kommer i mål som ukjent/uregistrert. Marker den nye “Uregistrert” og den påmeldte “Espen Fiskum” samtidig (hold Ctrl inne), høyreklikk, og velg “Flett uregistrert med påmeldt”. Espen spretter rett inn i resultatlista, og alt er god stemning.

Dumping av resultater fra MTR i etterkant av løpet

MTR lagrer automatisk alle avlesninger, så det er fullt mulig å gjøre alt av resultatskriving i etterkant.

Importere påmeldingsliste

Dersom løpet har hatt påmelding på nett importeres påmeldingsliste på vanlig måte, se link

Det er også mulig å bruke databasen på pc'n som grunnlag for resultater. Dette gjøres på følgende måte:

Vurder om pc'n har database som inneholder alle brikkene. Eventuelt kan man laste ned løp fra brikkesys for et bedre grunnlag. Se link

Lag et nytt løp. Skriv inn løpsnavn og dato.

Bruk menyvalg “Løp” → “Lag påmeldingsliste av databasen”

Skriv inn en datobegrensning for hvor langt tilbake i tid det ønskes å ta med påmeldinger.

Trykk OK

Bruk menyvalg Løp -&#62; Klasser og løyper, til å definere postkoder, og evt løyper.

Lese resultater fra MTR

Koble MTR til PC'en.

Bruk menyvalg Resultater → Les resultater fra MTR

Velg com port der MTR er installert (Samme som lyser i grønt felt for Mål i hovedvinduet)

Trykk les status

Velg dato og klokkeslett for løpet.

Trykk les resultater fra MTR

Brikker som var påmeldt vil nå komme inn med resultat. Brikker som ikke var påmeldt kommer opp som Ukjent.

Se ellers denne siden for beskrivelse av tilfelle hvor MTR må leses av gjentatte ganger for å få med savnede brikker

Startlister / Resultater

Trykk Resultater→Lagre alle resultatfiler.

Nå genereres alle typer lister lokalt på pc'en din.

NB! de lokale resultatlistene som lagres egner seg ikke for stafett, da anbefales å bruke resultatlistene som lastes opp på brikkesys.no

For å legge ut resultater og startlister på nett:

trykk Resultater→Last opp resultater til Brikkesys

For online resultater

Velg Resultater → Online resultater. Resultater vil da oppdateres på nett 1 gang i minuttet.

Nå lastes resultater, strekktider og grafer opp til

http://brikkesys.no/result.php?id=171

Startlister finnes her:

http://brikkesys.no/startliste.php?id=171

(id nummeret bakerst i adressen (171 i eksempelet) byttes ut med aktuell id for løpet. Denne finnes ved å se på tilsvarende id fra påmeldingsliste eller resultater)

Åpne nettleseren din, finn siden, (tallet øker med en for hvert arrangement)og send ut link til resultater eller startlister.

ferdig!